CELEX: 31984R1376
Language: el
Date: 1984-05-17 00:00:00
Title: Κανονισμός (ΕΟΚ) αριθ. 1376/84 της Επιτροπής της 17ης Μαΐου 1984 περί επαναφοράς της εισπράξεως τελωνειακών δασμών για ορισμένα άνθη, φυλλώματα, καρπούς, τεχνητά και τα μέρη τούτων της δασμολογικής κλάσεως 67.02 καταγωγής Χονγκ Κονγκ, δικαιούχου των προβλεπομένων από τον κανονισμό (ΕΟΚ) αριθ. 3569/83 του Συμβουλίου

Avis juridique important

|

31984R1376

Κανονισμός (ΕΟΚ) αριθ. 1376/84 της Επιτροπής της 17ης Μαΐου 1984 περί επαναφοράς της εισπράξεως τελωνειακών δασμών για ορισμένα άνθη, φυλλώματα, καρπούς, τεχνητά και τα μέρη τούτων της δασμολογικής κλάσεως 67.02 καταγωγής Χονγκ Κονγκ, δικαιούχου των προβλεπομένων από τον κανονισμό (ΕΟΚ) αριθ. 3569/83 του Συμβουλίου  

Επίσημη Εφημερίδα αριθ. L 132 της 18/05/1984 σ. 0031 - 0031

***** ΚΑΝΟΝΙΣΜΟΣ (ΕΟΚ) αριθ. 1376/84 ΤΗΣ ΕΠΙΤΡΟΠΗΣ  της 17ης Μαΐου 1984  περί επαναφοράς της εισπράξεως τελωνειακών δασμών για ορισμένα άνθη, φυλλώματα, καρπούς, τεχνητά και τα μέρη τούτων της δασμολογικής κλάσεως 67.02 καταγωγής Χονγκ Κονγκ, δικαιούχου των προβλεπομένων από τον κανονισμό (ΕΟΚ) αριθ. 3569/83 του Συμβουλίου  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3569/83 του Συμβουλίου της 16ης Δεκεμβρίου 1983 περί εφαρμογής των γενικευμένων δασμολογικών προτιμήσεων κατά το έτος 1984 για ορισμένα βιομηχανικά προϊόντα καταγωγής αναπτυσσομένων χωρών (1), και ιδίως το άρθρο του 13,  Εκτιμώντας:  ότι δυνάμει του άρθρου 1 του εν λόγω κανονισμού, τα προϊόντα του παραρτήματος Β καταγωγής χωρών και εδαφών που αναφέρονται στο παράρτημα Γ, απολαύουν της ολικής αναστολής των τελωνειακών δασμών και υποβάλλονται, κατά γενικό κανόνα, σε τριμηνιαία στατιστική παρακολούθηση βασισμένη στη βάση αναφοράς που αναφέρεται στο άρθρο 12·  ότι, σύμφωνα με το εν λόγω άρθρο 12, όταν η αύξηση των υπό προτιμησιακό καθεστώς εισαγωγών των προϊόντων αυτών, καταγομένων από μία ή περισσότερες δικαιούχους χώρες, προκαλεί ή απειλεί να προκαλέσει οικονομικές δυσχέρειες στην Κοινότητα ή σε μία περιοχή της Κοινότητας, η είσπραξη τελωνειακών δασμών μπορεί να επαναφερθεί αφού η Επιτροπή προβεί στις ενιδεικνυόμενες ανταλλαγές πληροφοριών με τα κράτη μέλη· για το σκοπό αυτό πρέπει να ληφθεί υπόψη η βάση αναφοράς που ισούται γενικά με το 150 % του υψηλοτέρου μεγίστου ποσού που ίσχυσε κατά το έτος 1980·  ότι για ορισμένα άνθη, φυλλώματα, καρπούς, τεχνητά και τα μέρη τούτων, της δασμολογικής κλάσεως 67.02 η βάση αναφοράς διαμορφώνεται σε ύψος 3 526 200 ECU·ότι κατά την ημερομηνία της 16ης Μαΐου 1984, οι εισαγωγές των προϊόντων αυτών στην Κοινότητα, καταγωγής Χονγκ Κονγκ ανέρχονται δια καταλογισμού στο ύψος της εν λόγω βάσεως αναφοράς· ότι η ανταλλαγή πληροφοριών στην οποία προέβη η Επιτροπή, απέδειξε ότι η διατήρηση του προτιμησιακού καθεστώτος απειλεί να προκαλέσει οικονομικές δυσχέρειες σε μια περιοχή της Κοινότητας· ότι κρίνεται ως εκ τούτου σκόπιμο η επαναφορά των τελωνειακών δασμών για τα εν λόγω προϊόντα έναντι του Χονγκ Κονγκ,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Από τις 21 Μαΐου 1984, η ανασταλείσα, δυνάμει του κανονισμού (ΕΟΚ) αριθ. 3569/83 του Συμβουλίου, είσπραξη τελωνειακών δασμών επαναφέρεται κατά την εισαγωγή των παρακάτω προϊόντων, καταγωγής Χονγκ Κονγκ στην Κοινότητα:  1.2 //   //   // Κλάση  του Κοινού  Δασμολογίου   // Περιγραφή εμπορευμάτων   //   //   // 67.02  (κώδικας ΝΙΜΕΧΕ  67.02-11, 19, 20)  // Άνθη, φυλλώματα και καρποί, τεχνητά, και τα μέρη τούτων. Έτοιμα είδη, εξ ανθέων, φυλλωμάτων και καρπών τεχνητών:  Α. Άνθη, φυλλώματα, καρποί, τεχνητά, και τα μέρη τούτων:  Ι. Μέρη  ΙΙ. Λοιπά  Β. Έτοιμα είδη εκ τεχνητών ανθέων, φυλλωμάτων και καρπών  //  //  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 17 Μαΐου 1984.  Για την Επιτροπή  Karl-Heinz NARJES  Μέλος της Επιτροπής  (1) ΕΕ αριθ. L 362 της 24. 12. 1983, σ. 1.